b'\n_START_ARTICLE_\nDeutsche Schule Oslo\n_START_PARAGRAPH_\nDen norsk-tyske bikulturelle skole (tysk: Deutsche Schule Oslo, forkortet DSO, norsk: Den Tyske Skole Oslo) er en privat skole som omfatter barnehage, barne- og ungdomsskole og videreg\xc3\xa5ende skole. Skolen ble grunnlagt i 1980, Den holder til i Sporveisgata 20 i Oslo. Pr. 2014 har skolen rundt 260 elever, samt 86 barn i barnehagen.\n_START_SECTION_\nInformasjon\n_START_PARAGRAPH_\nSkolen eies av en stiftelse. Den drives med tilskudd fra den tyske og den norske stat og underviser etter tyske l\xc3\xa6replaner._NEWLINE_DSO startet i kjelleren til den tyske menighet i Oslo. Allerede etter ett \xc3\xa5r viste det seg at lokalene ble for sm\xc3\xa5, og skolen flyttet til Boltel\xc3\xb8kka skole med vellykket "sameksistens" b\xc3\xa5de p\xc3\xa5 l\xc3\xa6rerv\xc3\xa6relset og i skoleg\xc3\xa5rden. Dette var i tr\xc3\xa5d med Foreningens id\xc3\xa9: tysk ja, men i Norge og med det norske. Etter f\xc3\xa5 \xc3\xa5r ble ogs\xc3\xa5 Boltel\xc3\xb8kka skole for liten, og Oslo kommune var igjen behjelpelig, slik at skolen kunne flytte inn i deler av Majorstuen skoles bygg. Siden 1998 har skolen tilhold i Sporveisgata 20, hvor Hegdehaugen videreg\xc3\xa5ende skole tidligere l\xc3\xa5. Skolen har sitt navn etter den tysk-j\xc3\xb8diske forfatter Max Tau (1897\xe2\x80\x931976), som i 1938 flyttet til Norge og arbeidet for \xc3\xb8kt forst\xc3\xa5else og toleranse mellom kristne og j\xc3\xb8der.'